Koop 'n kolwyntjie vir dansende Nadine - Sports - Windhoek Express
Tuesday, May 26th, 2020 22:20:28
Koop 'n kolwyntjie vir dansende Nadine
Die medaljes wat sy verlede jaar by die kompetisie ingepalm het.
Nadine het reeds nasionale kleure vir dans verwerf.
Die 11-jarige Nadine Burch is vinnig besig om haarself in die harte van Namibiërs in te dans ná sy verlede jaar een van die jongste deelnemers ter wêreld was om aan die Internasionale Dansfees wat deur sommig as die Olimpiese Spele van dans beskou word, deel te neem.
Boonop het sy toe nog vyf goue medaljes huis toe te bring – en dit terwyl sy teen volwasse dansers meegeding het!
Vanjaar is Nadine vir die derde agtereenvolgende jaar gekies om Namibië nog 'n keer by dié dansskouspel te verteenwoordig wat vanaf 23 tot 28 Oktober by Sun City plaasvind en waar dansers van 35 lande teen mekaar meeding.
Volgens haar ma Juanita, is Nadine – 'n student van Dance Domain in Windhoek – 'n Latyns Amerikaanse en 'n Balkamer danser wat al vier jaar lank dans, waarvan die afgelope drie jaar op kompetisievlak is. "Nadine het ook al nasionale kleure vir dié sport verwerf," vertel haar trotse ma.
Ongelukkig is dit duur om aan hierdie toonaangewende kompetisie deel te neem, "en dus verkoop hierdie mamma kolwyntjies om geld in te samel," vertel Juanita.
Nadine se deelame kos sowat N$30 000, maar op hierdie stadium kort hulle nog net N$5 000. Die heerlike kolwyntjies kan nog tot Maandag, 23 September by Juanita bestel word. Sy sê gewone Red Velvet kolwyntjies kos N$15 elk en dié met fondant, N$20 elk. "Ons bak ook nog karamelbeskuit teen N$40 vir 500g," sê sy.